

 LĒMUMS

Ādažos, Ādažu novadā

2024. gada 28. novembrī **Nr.** **472**

**Par grozījumiem Ādažu novada pašvaldības domes 2021. gada 28. septembra lēmumā Nr. 114 “Par Ādažu novada pašvaldības pārstāvniecību biedrībā “Jūras Zeme””**

Ādažu novada pašvaldības dome 2023. gada 28. jūnijā pieņēma lēmumu Nr. 247 “Par Ādažu novada pašvaldības dalību biedrībās” (turpmāk – Lēmums Nr. 247), nosakot, ka pašvaldība saglabā dalību biedrībā “Jūras Zeme” un biedrībā “Gaujas Partnerība”.

Eiropas Savienības fondu 2021.–2027. gada plānošanas periodā LEADER finansējuma apguvē biedrības plānoja sadarboties, paredzot, ka biedrība “Jūras Zeme” organizēs Eiropas jūrlietu un zivsaimniecības fonda (EJZF), bet “Gaujas Partnerība” – Eiropas lauksaimniecības fonda lauku attīstībai (ELFLA) finansējuma administrēšanu.

Sadarbības līgums starp biedrībām netika noslēgts, un pašvaldības dome 28.11.2024. pieņēma lēmumu Nr. 471 “Par pašvaldības dalības izbeigšanu biedrībā “Gaujas Partnerība””.

Turpmāk LEADER finansējuma administrēšanu gan Carnikavas pagasta, gan Ādažu pagasta un Ādažu pilsētas teritorijā nodrošinās biedrība “Jūras Zeme”.

Pamatojoties uz Pašvaldību likuma 79. pantu, kā arī Finanšu komitejas 20.11.2024. atzinumu, Ādažu novada pašvaldības dome:

**NOLEMJ:**

1. Veikt grozījumus Ādažu novada pašvaldības domes 28.09.2021. lēmumā Nr. 114 “Par Ādažu novada pašvaldības pārstāvniecību biedrībā “Jūras Zeme”” lemjošajā daļā, izsakot 3. punktu šādā jaunā redakcijā:

“3. No 2025. gada 1. janvāra atbalstīt Biedrības biedru naudas 0,07 EUR apmērā noteikšanu pašvaldībai, pamatojoties uz Ādažu novada teritorijā deklarēto iedzīvotāju skaitu.”.

1. Pašvaldības Centrālās pārvaldes Administratīvajai nodaļai līdz 2024. gada 6. decembrim nosūtīt šo lēmumu biedrībai “Jūras Zeme”.
2. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU